**ЈЕДНАЧИНЕ СА МНОЖЕЊЕМ**

Имамо израз: 5 • 3 = 15

Израз 5 • 3 = 15 можемо да повежемо са два дељења:

15 : 3 = 5 и 15 : 5 = 3.

Број 5 (први чинилац) добили смо када смо 15 (производ) поделили бројем 3 (другим чиниоцем). Број 3 (други чинилац) добили смо када смо 15 (производ) поделили бројем 5 (првим чиниоцем).

Ако непознати број повећамо 3 пута, добићемо број 18. Који је то број?

Први корак: Записујемо једначину: х • 3 = 18 (непознат је први чинилац).

Други корак: Рачунамо х = 18 : 3, х = 6 (познати производ смо поделили познатим чиниоцем).

Трећи корак: Проверавамо тачност извршене операције дељења множењем: 6 • 3 = 18.

\*Непознати чинилац добијамо када производ поделимо познатим чиниоцем.